होपकिंस बने बॉक्सिंग के सबसे उम्रदराज वर्ल्ड चैंपियन  
होपकिंस ने 46 वर्ष की उम्र में विश्व मुक्केबाजी परिषद की लाइट हेवीवेट बाउट में जीन पास्कल को हराकर सबसे उम्रदराज चैंपियन बनने का गौरव हासिल किया।
बर्नाड होपकिंस मुक्केबाजी इतिहास में 46 वर्ष की उम्र में विश्व चैंपियन बने। उन्होंने विश्व मुक्केबाजी परिषद की लाइट हेवीवेट बाउट में जीन पास्कल को हराकर सबसे उम्रदराज विश्व चैंपियन बनने का गौरव हासिल किया।  उन्होंने शनिवार को बेल सेंटर में 17,750 दर्शकों के सामने कनाडा के पास्कल को शिकस्त दी। वह अमेरिका के हेवीवेट महान मुक्केबाज जार्ज फोरमैन से 24 दिन बड़े हैं, जिन्होंने 1995 में जर्मनी के एक्सेल सशुल्ज के खिलाफ अंतरराष्ट्रीय मुक्केबाजी महासंघ खिताब जीता था। होपकिंस की उम्र 46 वर्ष 126 दिन है।